
 Par grozījumiem Cēsu novada pašvaldības pamatbudžetā
Ziņo J.Rozenbergs, domes priekšsēdētājs

Cēsu novada pašvaldības 2026. gada pamatbudžeta programmā “Nītaures mūzikas un mākslas pamatskolas āra telpas izbūve” paredzēts finansējums  75 000,00 EUR.
06.05.2026. izsludināts iepirkums Nr. 2026/11 “Nītaures skolas rotaļu laukuma izbūve un teritorijas labiekārtošana”, kas noslēdzies 21.05.2026. Potenciālais iepirkuma uzvarētājs ir SIA “Jūrmalas Mežaparki”, kura piedāvātā līgumcena ir 106 419,19 EUR bez PVN (128 767,22 ar PVN 21 %).
Cēsu novada pašvaldības 2026. gada pamatbudžeta programmā “Skolas ielas pārbūve Nītaurē” paredzēts finansējums  20 388,00 EUR.
10.02.2026. noslēgts līgums Nr. 53/2026/2-12 ar Ivo Pāsu par projektēšanas pakalpojumu – būvprojekta izstrāde Skolas ielas seguma atjaunošanai ar apgaismojumu posmā no Mālpils ielas līdz Nītaures skolai un satiksmes organizācijas sakārtošanai pie Nītaures skolas ieejas, Nītaure, Nītaures pagasts, Cēsu novads. Līguma sākotnējais izpildes termiņš – 29.05.2026.
Būvprojekta izstrādes procesā ir konstatēti papildu veicamie darbi un nepieciešami papildu saskaņojumi, kuru apjoms būtiski ietekmē sākotnēji plānoto izpildes grafiku. Līdz ar to ir pagarināts būvprojekta izstrādes termiņš, un projekta realizācija pārcelta uz 2027. gadu.
Pamatojoties uz Pašvaldību likuma 10. panta pirmās daļas 21. punktu, likuma “Par pašvaldību budžetiem” 29. pantu, Cēsu novada domes 12.02.2026. saistošajiem noteikumiem Nr. 2 “Par Cēsu novada pašvaldības 2026.gada budžetu”, Finanšu komitejas 11.06.2026. atzinumu (protokols Nr.7), Cēsu novada dome, ar 19 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Gabrāns, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Māris Šķesteris, Mārtiņš Šteins) ,  pret nav,  atturas nav,  nolemj:
1. Palielināt finansējumu pamatbudžeta programmā “Nītaures mūzikas un mākslas pamatskolas āra telpas izbūve” par 53 767,22 EUR (piecdesmit trīs tūkstoši septiņi simti sešdesmit septiņi euro, 22 centi).
2. Samazināt finansējumu pamatbudžeta programmā “Skolas ielas pārbūve Nītaurē” par 20 388,00 EUR (divdesmit tūkstoši trīs simti astoņdesmit astoņi euro, 00 centi) un programmā “Vispārējas nozīmes izdevumi” par 33 379,22 EUR (trīsdesmit trīs tūkstoši trīs simti septiņdesmit deviņi euro, 22 centi).
3. Uzdot Cēsu novada Centrālās administrācijas Finanšu pārvaldes vadītājam nodrošināt atbilstošas izmaiņas Cēsu novada pašvaldības 2026. gada budžetā. 
4. Kontroli par lēmuma izpildi veikt Cēsu novada pašvaldības izpilddirektoram.

Cēsu novada domes priekšsēdētājs	 						J.Rozenbergs

